
    సీనూ - భానూ
 సీనూ భానూ చక్కని
 స్నేహితులని చెప్పాలి.
 కలిసి బడికి పోతారు.
 కలిసి యిళ్ల కొస్తారు.  సీనూ భానూ ఎంతో
  స్నేహంగా ఉంటారు.
  కలిసి చదువుకుంటారు.
  కలిసి ఆడుకుంటారు. కొత్త కొత్త పుస్తకాలు
 కొనడం వాళ్లకి సరదా!
 కొత్త కొత్త ఆటల్లో
 కూడా వాళ్లకి సరదా.  ఆటలలో ఒక రోజున,
  మాటమీద మాట వచ్చి,
  సీనుడొచ్చి భానుగాణ్ణి
  చెంపమీద వేశాడు భాను మాత్ర మేం తక్కువ?
 సీనుమీద విరుచుకు పడి,
 వీసె గుద్దు లొక నాలుగు
 వీపున వడ్డించాడు  వీ ళ్ళిట్టా పోట్లాడే
  వేళ వాళ్ల నాన్నలు ఆ
  చోటికొచ్చి చూశా రీ
  చోద్యమైన గుద్దులాట. సీను నాన్న తప్పంతా
 భాను దనీ, భాను నాన్న
 సీను దనీ తీవ్రంగా
 వాదనలో పడ్డారు.  వాదనతో ఆగలేదు!
  వా ళ్లిద్దరి మధ్యా అది
  పెరిగి పెరిగి తుట్టతుదకు
  పెద్ద గుద్దులాటయింది. తండ్రుల యుద్ధం చూస్తే
 తమకెంతో వింత కలిగి,
 సీనూ భానూ ఎప్పటి
 స్నేహితులై మిగిలినారు  మళ్ళీవాళ్లిద్దరూ తమ
  మామూలాటల్లో పడి,
  కొట్లాడే తమ తండ్రుల
  మాటే మరిచారు ఆ పిల్లలు వెనుకటి వలె
 ఆటలాడు తున్నారు
 తండ్రుల యుద్ధం మాత్రం
 తగ్గే సూచన లేదు!    - చందమామ, మాసపత్రిక - డిసెంబరు, 1949

    seenoo - bhaanuu
 seenoo bhaanuu chakkani
 snehitulani cheppali.
 kalisi badiki potaaru.
 kalisi yilla kostaaru.  seenoo bhaanuu entho
  snehamgaa untaaru.
  kalisi chaduvukuntaaru.
  kalisi aadukuntaaru. kotta kotta pustakaalu
 konadam vaallaki sarada!
 kotta kotta aatallo
 kuudaa vaallaki sarada.  aatalalo oka rojuna,
  maatameeda maata vachi,
  seenudochi bhaanugaanni
  chempameeda vaesaadu bhaanu matra mem takkuva?
 seenumeeda viruchuku padi,
 veese guddu loka naalugu
 veepuna vaddinchaadu  v llitta potlade
  vaela vaalla naannalu aa
  chotikochi chusha ree
  chodyamaina guddulata. seenu naanna tappanta
 bhaanu danee, bhaanu naanna
 seenu danee teevramgaa
 vaadanalo paddaaru.  vaadanatho aagaledu!
  waa lliddari madhya adhi
  perigi perigi tuttatudaku
  pedda guddulaatayindi. tandrula yuddham chuste
 tamakentho vinta kaligi,
 seenoo bhaanuu eppati
 snehitulai migilinaaru  malliivaalliddaruu tama
  mamulatallo padi,
  kotlade tama tandrula
  mate marichaaru aa pillalu venukati vale
 aatalaadu tunnaru
 tandrula yuddham maatram
 tagge suuchana ledu!    - chandamama, maasapatrika - disembaru, 1949